הכי רעשנים (סדרת טלוויזיה, 2022)

הכי רעשנים (באנגלית: The Really Loud House) היא סדרת לייב אקשן אמריקאית, המבוססת על סדרת ההנפשה של ניקלודיאון ו ב-CBS, "הרעשנים".

בסדרה משתתפים רוב חברי צוות השחקנים של סרט הטלוויזיה "הרעשנים: חג המולד" – וולפגנג שייפר, ג'אזיר ברונו, בריאן סטפאנק, לקסי דיבנדטו, סופיה וודוורד, קתרין אשמור בראדלי, אובין בראדלי, אלה אלן, מיה אלן ולקסי ג'ניצ'ק – ששבו לגלם את דמויותיהם מהסרט.

הסדרה עלתה לשידור בערוץ ניקלודיאון ו ב-CBS ב-3 בנובמבר 2022. בישראל, עלתה הסדרה לשידור בערוץ טין ניק ב-4 ביוני 2023 בדיבוב העברי.

תקציר העלילה
כמו בסדרה המקורית, עלילת הסדרה מגוללת את קורותיו של לינקולן רעש, ילד בן 11 שלו 10 אחיות, בעודו מנסה לנווט בחיי היומיום עם משפחה כה גדולה. לינקולן, הידוע בתור "האיש עם התוכנית", מגייס את עזרתו של חברו הטוב ביותר, קלייד מקברייד, על מנת להתגבר על המכשולים והמהומות שהם נתקלים בהם במהלך הרפתקאותיהם היומיומיות.

צוות השחקנים והדמויות

משפחת רעש
 וולפגנג שייפר – לינקולן רעש
 לקסי דיבנדטו – לורי רעש
 אווה קרלטון – לני רעש
 סופיה וודוורד – לונה רעש
 קתרין אשמור בראדלי – לואן רעש
 אנאקה פורנרט – לין רעש
 אובין בראדלי – לוסי רעש
 מיה אלן – לאנה רעש
 אלה אלן – לולה רעש
 לקסי ג'ניצ'ק – ליסה רעש
 אוגוסט מייקל פיטרסון ואמילי פורד – לילי רעש
 ג'ולי ג'נקינס – ריטה רעש
 בריאן סטפאנק – לין רעש האב

דמויות אחרות
 ג'אזיר ברונו – קלייד מקברייד
 קווין צ'מברלין – פליפ
 גאווין מדוקס ברגמן – ליאם הניקאט

שידור

פרקים

עונה 1

הפקה

פיתוח
ב-24 במרץ 2022, נמסר לראשונה על פיתוחה והפקתה של סדרת לייב אקשן שתשמש כרימייק לסדרה המונפשת "הרעשנים" עבור שירות הזרמת המדיה "פרמאונט+", זאת לצד ההכרזה על חידוש הסדרה המקורית לעונה שביעית.

ב-4 בספטמבר 2022, נחשף שם הסדרה הרשמי – "The Really Loud House" – וכן נחשף כי היא תעלה לשידור בנובמבר 2022. כמו כן, הוכרז כי שידור הסדרה יעבור לידיה של ערוץ ניקלודיאון.

ליהוק
רוב חברי צוות השחקנים של הסרט "הרעשנים: חג המולד" – וולפגנג שייפר, ג'אזיר ברונו, בריאן סטפאנק, לקסי דיבנדטו, סופיה וודוורד, קתרין אשמור בראדלי, אובין בראדלי, אלה אלן, מיה אלן ולקסי ג'ניצ'ק – שבו לגלם את דמויותיהם של בני משפחת רעש וקלייד מקברייד.

עם זאת, מספר דמויות לוהקו מחדש – ב-26 במאי 2022, נמסר על ליהוקן של אווה קרלטון ואנאקה פורנרט לדמויותיהן של לני ולין רעש, בהתאמה. עוד פורסם על ליהוקה של ג'ולי ג'נקינס לדמותה של אם המשפחה, ריטה רעש; לאחר שמורטה מוס התעתדה לשוב לגלם את הדמות, אך הוחלפה מסיבות שטרם פורסמו. ב-12 ביוני 2022, נמסר כי את דמותה של לילי רעש תגלם אוגוסט מייקל פיטרסון. ב-8 באוקטובר 2022, נמסר כי כמו בסרט הלייב אקשן, את דמותה של לילי יגלמו שתי שחקניות, וכי השחקנית השנייה תהיה אמילי פורד.

ב-13 באוגוסט 2022, הודיע קווין צ'מברלין על ליהוקו לגילום דמותו של פליפ, וב-12 באוקטובר 2022, נמסר על ליהוקו של גאווין מדוקס ברגמן לדמותו של ליאם הניקאט.

צילומים
צילומי הסדרה החלו ביוני 2022 באלבקרקי, ניו מקסיקו. באוגוסט 2022, נמסר על הפסקה זמנית בצילומים, שהתחדשו ב-23 בספטמבר 2022.

שידור
ב-5 באוקטובר 2022, נחשף כי הסדרה תעלה לשידור בערוץ ניקלודיאון ב-3 בנובמבר 2022.

פרסים

קישורים חיצוניים

הערות שוליים

סדרות טלוויזיה אמריקאיות שעלו לשידור בשנות ה-2020
סדרות קומדיה אמריקאיות
ניקלודיאון: תוכניות וסדרות
סדרות טלוויזיה על משפחות
אולפני CBS: תוכניות וסדרות
קומדיות מצבים אמריקאיות
CBS: תוכניות וסדרות